OzLabs/hebrew-wiki-articles huggingface dataset:
חיי מין

במיניות אנושית, חיי מין הוא חלק מהקיום היומיומי של אדם שעשוי לכלול פעילות מינית או לייצג היעדר פעילות מינית. באופן כללי, למונח יכולים להיות משמעויות משנה רבות, אך בדרך כלל כולל את הדברים הבאים:
* האדם מסוגל, על בסיס קבוע או סדיר למחצה, להיכנס לפעילות מינית בהסכמה, שאינה אוננות (ללא קשר האם היחסים הם מונוגמיים או פוליאמוריים). הרעיון של חיי מין קבועים או סדירים למחצה משתנה בין אדם לאדם, אם כי סיווגו של אדם אינסל (בניגוד להתנזרות ממין) כבעל חיי מין עלול להיות לא מדויק.
* בהנחה שהאמור לעיל נכון כברירת מחדל, האדם שיש לו חיי מין מסוגל לחקור ולהעמיק את הכישורים המיניים הקיימים שלו, וגם, כאשר הוא חפץ בכך, מסוגל לקבל את ההזדמנות ללמוד דברים חדשים ו-"לצמוח" כמו ישות מינית.
* הפרט מסוגל, בגלל גורמים אלו, לקבל "אזור" בחייו, הכולל קיום יחסי מין. אדם שמפתח את חיי המין שלו מסוגל להתייחס למיניותו כחלק פעיל מעצמו, ללא קשר למשיכה מינית או ביטחון עצמי. גישה עקבית אל יחסי מין והיכולת להעמיק ולהרחיב את הכישורים המיניים מספקים הבטחה פסיכולוגית מסוימת למשיכה מינית.

== תדירות מין ==
מספר מקורות אומרים שאצל בני אדם, תדירות יחסי המין עשוי לנוע בין 0 ל-20 פעמים בשבוע.<ref>[http://www.mayoclinic.com/health/sexual-health/HQ01363 Sexual health: An interview with a ]Mayo Clinic<span> specialist</span> </ref> בארצות הברית, התדירות הממוצעת של יחסי מין עבור זוגות נשואים היא 2 עד 3 פעמים בשבוע.<ref></ref> ידוע כי בדרך כלל נשים לאחר גיל המעבר חוות ירידה בתדירות המגע המיני,<ref></ref> וכי התדירות הממוצעת של יחסי מין יורדת עם הגיל. לפי מכון קינסי, התדירות הממוצעת של יחסי מין בארצות הברית היא 112 פעמים בשנה (גילאי 18–29), 86 פעמים בשנה (גילאי 30–39) ו-69 פעמים בשנה (גיל 40–49).<ref></ref>

במספר מקרי הטרדה מינית, עובדים מסוימים ואחרים נשאלו על חיי המין שלהם,<ref>[https://ecf.almd.uscourts.gov/cgi-bin/show_public_doc?2007cv0908-121 "Tammy Edwards v. Hyundai Motor Manufacturing Alabama LLC, and Mike Swindle"] , United States Courts, Civil Action 2:07cv908-MHT (WO), March 27, 2009</ref> לעיתים קרובות שוב ושוב, כולל בתיק שהוגש נגד מיצובישי מוטורס על ידי נציבות שוויון הזדמנויות בעבודה (EEOC).<ref>[http://www.contilaw.com/pleadings/EEOCvMitsubishsi.htm "Equal Employment Opportunity Commission v. Mitsubishi Motor Manufacturing of America Inc."] , Adam J. Conti, LLC, September 15, 1997</ref>

== הערות שוליים ==

קטגוריה:יחסי מין
יוליוס לאופולד קליין

יוליוס לאופולד קליין (או בהונגרית: ליפוט דיולה קליין, במקור דיולה קליין, בגרמנית: Julius Leopold Klein; מישקולץ, 1804 – ברלין, 2 באוגוסט 1876) היה מחזאי יהודי-הונגרי-גרמני משומד, פובליציסט והיסטוריון של הספרות. מ-1869 היה חבר חיצוני באקדמיה ההונגרית למדעים. הוא אחיו הגדול של יאנוש קילני (1805–1889), פובליציסט ומתרגם.

== ביוגרפיה ==
יוליוס לאופולד קליין נולד במשפחה יהודית. בשנים 1817–1819 למד בבית הספר התיכון הפיאריסטי בעיר פשט, ובשנים 1819–1821 במישקולץ. מאוחר יותר נרשם לאוניברסיטת וינה לפקולטה לרפואה, אך עד מהרה יצא למסע לימודי תולדות האמנות באיטליה. בשובו לווינה הוטבל לנצרות ואימץ את השם לאופולד.

הוא התחנך תחילה אצל משפחת הרוזן קולורֵדו-מנספלד ואחר כך אצל משפחתה של הדוכסית לוקזי-פאלי מנאפולי. בתקופה מוקדמת זו של הקריירה שלו, הוא כתב בעיקר ביקורות אמנות בהונגרית ובשפות אחרות, אך הדרמות והשירים הראשונים שלו לא צלחו. הוא חזר לעיר הולדתו מישקולץ לזמן קצר, אבל גם שם לא מצא מקומו המתאים. אמו שבנה היה נטש את אמונתו אבותיו, סבלה (אולי בשל כך) ממחלה מלווה בחום ומתה ב-1830. לאחר מכן באותה השנה נסע לקרוב משפחה בברלין והתיישב שם. תחילה סיים את לימודיו ברפואה, קיבל תואר דוקטור לרפואה, אך מעולם לא התמחה ולא עסק במקצוע. הוא חי באיטליה תקופה קצרה ולאחר מכן במשך שנתיים היה נספח בשגרירות פרוסיה באתונה. היו לא חברים רבים, אבל בשל אופיו הפך למתבודד. בסופו של דבר חזר לברלין, התפרנס מכתיבה עיתונאית ובשנת 1838 ערך את המגזין Baltische Blätter בעיר ויסמר. ניסיונותיו הספרותיים זכו להד במחצית השנייה של שנות ה-40 של המאה ה-19, ולאחר מכן פרסם והציג את מחזותיו בהצלחה רבה. לקראת סוף חייו היה מעורב עמוקות במחקר על ההיסטוריה של הדרמה, ובשנת 1865 פרסם את המונוגרפיה עטורת הנשמה שלו בהמשכים.

== עבודותיו העיקריות ==
* Auf den Tod Meiner Mutter, Barbara Klein, Miskolc, 1830 (סונטות)
* מריה פון מדיצ'י, ברלין, 1848 (מחזה עצוב)
* Die Herzogin, ברלין, 1848 (קומדיה)
* Kavalier und Arbeiter, ברלין, 1850 (טרגדיה)
* Ein Schützling, ברלין, 1850 (קומדיה)
* מריה, ברלין, 1860 (מחזה עצוב)
* סטרפורד, ברלין, 1862 (מחזה עצוב)
* וולטר, ברלין, 1862 (קומדיה)
* ברביאנה, ברלין, 1863
* Geschichte des Drama's I – XV, לייפציג, 1865–1876
* הליודורה, ברלין, 1867 (מחזה עצוב)
* Dramatische Werke I – VII, ברלין, 1871–1872

== לקריאה נוספת ==
* Szinnyei József: Magyar írók élete és munkái VI. (Kende–Kozocsa). Budapest: Hornyánszky. 1899. ([http://mek.oszk.hu/03600/03630/html/k/k11376.htm חייהם ויצירותיהם של סופרים הונגרים]) 
* Új magyar életrajzi lexikon III. (H–K). Főszerk. Markó László. Budapest: Magyar Könyvklub. 2002. 978. o. ISBN 963-547-414-8  
(לקסיקון ביוגרפי חדש כרך 3)
* [http://real-eod.mtak.hu/389/ גוסטב היינריך: נאום זיכרון לדיולה ליפוט קליין; אקדמיה, בודפשט, 1882 (דיסרטציות בתחום הבלשנות והסיפורת)]

== קישורים חיצוניים ==

קטגוריה:עיתונאים יהודים הונגרים
קטגוריה:מהגרים מהונגריה
קטגוריה:עיתונאים יהודים גרמנים
קטגוריה:מחזאים יהודים גרמנים
קטגוריה:מישקולץ: אישים
קטגוריה:יהודים חברי האקדמיה ההונגרית למדעים
קטגוריה:היסטוריוני ספרות יהודים הונגרים
קטגוריה:יהודים מומרים הונגרים
קטגוריה:יהודים מומרים גרמנים
קטגוריה:מתנצרים
קטגוריה:הונגרים שנולדו ב-1804
קטגוריה:גרמנים שנפטרו ב-1876
יהושע משה מרדכי קריספין

שער ספר מים קדושים לרב יהושע משה מרדכי קריספין
הרב יהושע משה מרדכי קריספין (קרישפין) (ה'תקמ"ו, 1786 - י"ז באב ה'תקצ"ח, 8 באוגוסט 1838) היה דיין, רב ופוסק במאה התשע עשרה באזמיר.

== ביוגרפיה ==
נולד לרבי יצחק, וסבו היה רבי מרדכי קריספין מרודוס, בעל ספר מאמר מרדכי וספר דברי מרדכי. השם יהושע נוסף לרב כשחלה, ושמו הראשון המקורי היה משה. רבי ר' יצחק פיג'ון כותב על הרב: . התכתב בהלכה עם בני דורו וביניהם הרב חיים פאלאג'י.

היה מומחה בהלכות שחיטה וטריפות, וכן בקי בטיב גיטין וקידושין מאין כמוהו. בנוסף היה מבין בחכמת הדקדוק ועם כל זה: <ref>מים קדושים, דרוש ה', הספד מאת בן המחבר הרב חיים יצחק קריספין</ref>.

נפטר בן 52 שנים בשנת תקצ"ח.

=== משפחתו ===
בניו של רבי יהושע הם: רבי חיים יצחק, רבי יאודה, רבי יעקב, ורבי נסים.

== יצירתו ==
כתב כעשרה ספרים, אך כמעט כל כתבי היד אבדו בשריפה באזמיר לאחר מותו טרם ירדו אל מכבש הדפוס.

בניו ליקטו מתורתו "רק אחת ממאה", והדפיסו את [https://beta.hebrewbooks.org/267 ספר מים קדושים] ובו מעט מתשובותיו, פסקיו ודרשותיו אשר נותרו אצל רבי מרדכי יעקב ישראל, ריש מתיבתא בעיר רודוס<ref>שער ספר מים קדושים</ref>.

==קישורים חיצוניים==
* 

== הערות שוליים ==

קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:רבנים: אחרונים
קטגוריה:רבנים ספרדיים
קטגוריה:ילידי 1786
קטגוריה:נפטרים ב-1838
Don't Be So Shy

"Don't Be So Shy" הוא שיר של הזמרת הצרפתייה, אימאני, שיצא ב-26 במאי 2014. נכון לאוגוסט 2023, השיר הושמע למעלה מ-10 מיליון פעמים בספוטיפיי.<ref></ref>

ב-18 בספטמבר 2015, יצאה גרסת רמיקס של Filatov & Karas, שהפך את השיר ללהיט. נכון לאוגוסט 2023, גרסת הרמיקס הושמעה למעלה מ-335 מיליון פעמים בספוטיפיי.<ref></ref>

השיר בפסקול של הסרט Sous les jupes des filles , שבו נעשה שימוש בשתי גרסאות, האחת של שריקה שרארד והשנייה של אימאני בשם "Don't Be so Shy (Work in Progress)". נכון למרץ 2022, גרסת שריקה שרארד הושמעה למעלה מ-742 אלף פעמים בספוטיפיי.<ref></ref>

דגימה של השיר נמצא בשיר "Hallucination" של רגארד ויירס אנד יירס.

== וידאו קליפ ==
הווידאו קליפ יצא ביוטיוב ב-30 ביוני 2017. נכון למרץ 2022, הווידאו קליפ נצפה למעלה מ-133 מיליון פעמים.<ref></ref>

== רמיקס Filatov & Karas ==
באוגוסט 2015, יצא גרסת רמיקס לשיר על ידי צמד התקליטנים הרוסי Filatov & Karas . גרסה זו הפכה ללהיט ברחבי אירופה.

גרסה זו הופיעה מאוחר יותר באלבום האולפן השני של אימאני, The Wrong Kind of War, שיצא ב-26 באוגוסט 2016.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|פלטינה
|70,000
|-
!אוסטריה (IFPI Austria)
|זהב
|15,000
|-
!בלגיה (BEA)
|פלטינה
|20,000
|-
!קנדה (Music Canada)
|פלטינה
|80,000
|-
!דנמרק (IFPI Danmark)
|פלטינה
|90,000
|-
!צרפת (SNEP)
|יהלום
|233,333
|-
!גרמניה (BVMI)
|יהלום
|1,000,000
|-
!איטליה (FIMI)
|3× פלטינה
|150,000
|-
!נורווגיה (IFPI Norway)
|פלטינה
|40,000
|-
!פולין (ZPAV)
|יהלום
|100,000
|-
!שוודיה (GLF)
|פלטינה
|40,000
|-
!שווייץ (IFPI Switzerland)
|2× פלטינה
|60,000
|-
!הממלכה המאוחדת (BPI)
|כסף
|200,000
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2015
קטגוריה:שירים באנגלית
קטגוריה:שירים מסרטי קולנוע
קטגוריה:שירים על מיניות
קטגוריה:בלדות פופ
קטגוריה:שירי פולק
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הסינגלים של SNEP
חיים דוד סירירו

הרב חיים דוד סירירו (ט' אדר ה'תרמ"ד, 1884 - ה'תש"ך, 1960) היה אב בית הדין בערים פאס ומוגאדור שבמרוקו, וכן דיין במרקש. רבי חיים דוד השתייך לשושלת רבני משפחת סירירו ממגורשי קסטיליה.

== קורות חייו ==
נולד בפאס לרבי מתתיה סירירו. למד אצל רבי יוסף הכהן סקאלי.<ref>מלכי רבנן מהדורה תניינא ערך מו"ה יוסף הכהן. (נדפס בספר תקנות מכנאס).</ref> נשא את סאטא למשפחת בן סימון, ולהם שישה בנים.

=== רבנותו ===
בחשוון ה'ת"ש, נתמנה לדיין בבית הדין במרקש בראשות הרב משה זריהן. ובאייר ה'תש"א, נבחר לאב בית הדין של מוגאדור.<ref>שו"ת רבי חיים דוד סירירו סימן יד.</ref> בכסלו ה'תש"ו, נתמנה לרבה של פאס ולרבה הראשי. בהמשך כיהן כאב בית הדין. בתקופתו כדיין, נהג להתכתב עם דיינים נוספים בשאר ערי מרוקו, כדוגמת רבי יוסף הלחמי,<ref>שו"ת רבי חיים דוד סירירו סימן ל"א.</ref> רבי שאול אבן דנאן, ורבי שלמה הכהן צבאן.<ref>שו"ת רבי חיים דוד סירירו, תולדות המחבר, עמ' 20.</ref> לאחר קום המדינה ביקר בישראל כתייר, ותרם את ספרייתו לישיבת פורת יוסף. אחרי שהייתו בארץ שב לפאס, והמשיך לכהן כאב בית הדין עד סוף חייו.

היה ממקימי מועצת רבני מרוקו בשנת ה'תש"ז. 

נפטר בגיל 76 בשנת ה'תש"ך (1960). היה אחרון הדיינים למשפחת סירירו.

=== שיטתו ההלכתית ===
שיטת הרב חיים דוד אופיינה בהיצמדות לדברי מרן השולחן ערוך, והימנעות מחומרות מאוחרות נוספות, וכה הוא כותב:

כמו כן נמנה רבי חיים דוד עם המקילים בעניין קבלת גרים הבאים להתגייר לצורכי נישואין, כפי שכתב במכתב לרב יחיה בן הראש.<ref>ספר ריח ניחוח עמ' 485-6. לעדות על גיור לדוגמה שערך, ראו , עמ' 28</ref>

== ספרו ==
בספרייה שתרם לישיבת פורת יוסף, נמצא קובץ הנושא את תשובותיו מכתב ידו. הקובץ ראה אור בשם:
*שו"ת רבי חיים דוד סירירו - על ארבעת חלקי השולחן ערוך, מכון מגן אבות, ה'תשע"ו.

== לקריאה נוספת ==
*הרב מרדכי לבהר, תולדות המחבר, שו"ת רבי חיים דוד סירירו, עמ' 13–22.

== הערות שוליים ==

 

קטגוריה:פאס: רבנים
קטגוריה:מרוקו: רבנים
קטגוריה:ילידי 1884
קטגוריה:נפטרים ב-1960
רעידת האדמה באורוויל קליפורניה (1975)

רעידת האדמה באורוויל קליפורניה התרחשה ב-1 אוגוסט 1975 והייתה במגניטודה 5.9 . היא מפורסמת בכך, שהיא אחת משתי רעידות אדמה שהתרחשו במערב, ואשר נחזו מראש.

מוקד רעידת האדמה היה כ- 8 קמ' מדר'-דרום מזרח לעיירה אורוויל, קליפורניה ובעומק של כ- 5 קילומטר מתחת לסכר אורוויל ולאגם שנוצר בעקבות הקמתו<ref name=":0">Lhar, K., M., et al., 1976. [https://pubs.geoscienceworld.org/ssa/bssa/article-abstract/66/4/1085/101818/The-August-1975-Oroville-earthquakes The August 1975 Oroville earthquakes.] Bulletin of the Seismological Society of America, 66, pp.1085–1099</ref>. חיזוי הרעידה התבצע בהתרעה של מספר שעות, בעקבות רצף חריג של רעידות אדמה קטנות יותר שבדיעבד התברר שהן אכן היו רעידות מקדימות לרעידה העיקרית<ref>Bolt, B.A., Earthquakes, F&C, 1999, pp.40-43</ref>.

המהנדסים שבנו את הסכר רצו לדעת אם סיסמיות מושרית תתרחש גם מאחורי הסכר שבנו באורוויל, וכך הם הקימו שם תחנת סייסמוגרפית שסימנה ORV. המאגר התמלא לראשונה עד אפס מקום ביולי 1969 והיה שקט במשך כמעט שש שנים. החיישנים הסיסמיים לא רשמו עלייה כלשהי בפעילות הסייסמית סביב האגם. זה השתנה לפתע ב-28 ביוני 1975, כאשר רעידת אדמה במגניטודה 3.5 התרחשה מדרום לאגם. במהלך חודש יולי שאחריו, נרשמו כמעט 20 זעזועים קלים באותו אזור, עד שרעידת אדמה במגניטודה 4.7 התרחשה ב-1 באוגוסט, ואחריה נרשמה רעידת אדמה במגניטודה 5.7, שהורגשה בחלקים נרחבים של צפון קליפורניה. אפילו בקרסון סיטי, נבאדה. הרעידה גרמה נזק קל למבנים בעיר אורוויל, אך הותירה את הסכר על כנו. לאחר עוד חודש בערך שכך רצף רעידות האדמה<ref name=":1" />.

מדוע לקח כל כך הרבה זמן עד שאגם אורוויל הראה סימנים כלשהם של סיסמיות מושרה? שאלה זו מעולם לא זכתה לתשובה מלאה, אך ההשערה הנוכחית היא כדלקמן: במהלך חורף 1974/75 שוחררו כמויות גדולות של מים מהאגם כדי לפנות מקום להפשרת השלג באביב 1975. במהלך האביב, האגם התמלא מהר מאוד. התיאוריה היא שהשינוי המהיר בלחץ ההידרוסטטי השפיע בדרך כלשהי על שבר רדום מדרום לאגם<ref name=":1" />. 

רעידת האדמה הזו נחשבת כרעידת אדמה מושרית שהתרחשה בעקבות עומס המים על קרום כדור הארץ שמתחת למסת המים, עומס שלא היה קיים לפני הקמת הסכר והיווצרות האגם<ref></ref>. מדובר במסת מים של 4.3 מיליארד מטרים מעוקבים של מים<ref name=":0" />. זו הייתה רעידת האדמה בגודל משמעותי היחידה בארצות הברית, שנחזתה מראש והשנייה במערב בכלל<ref>Tiedemann, H., 1992. Earthquakes and Voulcanic Eruptions. S.R.C., p. 167</ref>. לא רק העומס כשלעצמו גורם לרעידת אדמה מושרית. כל פיסת סלע מתחת לרגלינו מכילה מעט מים בנקבוביותיה. בחללים אלו, לפעמים מיקרוסקופיים, קיימים מינרלים שונים. כשמים נוספים נכנסים לסלעים האלה, לחץ הנקבוביות בפנים עולה, ומגדיל במעט את המרחקים בין מרכיבי המינרלים. עם זאת, אם הסלעים נחצים על ידי העתק רדום בלתי פעיל, העלייה בלחץ הנקבוביות מפחיתה את החיכוך לאורך ההעתק ועלולה לאפשר לרעידת אדמה להתרחש<ref name=":1"></ref>. 

== ראו גם ==

* חיזוי רעידות אדמה
* רעידות אדמה מושרות

==הערות שוליים==

קטגוריה:רעידות אדמה ב-1975
קטגוריה:ארצות הברית: רעידות אדמה
אפולו ½10: הרפתקה בעידן החלל

אפולו ½10: הרפתקה בעידן החלל (באנגלית: Apollo 10½: A Space Age Childhood) הוא סרט מדע בדיוני מונפש אמריקאי שנכתב, בוים והופק על ידי ריצ'רד לינקלייטר. בסרט מככבים בקולותם גלן פאוול, ג'ק בלאק, זאקרי לוי וג'וש ויגינס.

הסרט עלה לאקרנים בשירות הזרמת המדיה "נטפליקס" ב-1 באפריל 2022.

==רקע עלילתי==
עלילת הסרט מתרחשת בשנת 1969, ועוסקת במחשבותיהם ותחושותיהם של נערים החיים בפרוור אמריקאי בצל נחיתת חללית "אפולו 11" על הירח.

==צוות המדבבים==
* מילו קוי – סטנלי
** ג'ק בלאק – סטנלי, בבגרותו.
* גלן פאוול – בוסטיק, פקיד נאס"א.
* זאקרי לוי – קרנץ, פקיד נאס"א.
* ג'וש ויגינס – סטיב
* לי אדי – אמו של סטנלי
* ביל וייז – אביו של סטנלי
* נטלי ל'אמור – ויקי, אחותו של סטנלי.
* ג'סיקה ברין כהן – יאנה
* סם צ'יפמן – גרג
* דניאל גילבוט – סטפני

==הפקה==
===פיתוח===
בפברואר 2018, נמסר כי הקולנוען ריצ'רד לינקלייטר עתיד לביים סרט המתרחש בתקופת נחיתת "אפולו 11" על הירח בשנות ה-60 של המאה ה-20 על פי תסריט שכתב בעצמו. ביולי 2020, נמסר כי גלן פאוול, ג'ק בלאק, זאקרי לוי, ג'וש ויגינס, מילו קוי, לי אדי, ביל וייז, נטלי ל'אמור, ג'סיקה ברין כהן, סם צ'יפמן ודניאלה גילבוט לוהקו לצוות המדבבים של הסרט.

===צילומים===
צילומי הסרט החלו בפברואר 2020, באולפני טרובלמייקר באוסטין, טקסס, והסתיימו במרץ 2020. חלקים מהסרט, שצולם בלייב-אקשן, צולמו והונפשו מחדש באמצעות טכניקה הדומה לרוטוסקופינג, בה נעשה שימוש בסרטיו הקודמים של לינקלייטר: "חיים בהקיץ" (2001) ו"סורק אפלה" (2006). לינקלייטר בילה חלק ניכר מזמנו בעריכת הסרט במהלך התפשטות מגפת הקורונה.

==הפצה==
הסרט הוקרן לראשונה במהלך פסטיבל הסרטים "South by Southwest", שהתקיים ב-13 במרץ 2022. ב-1 באפריל 2022, הסרט עלה לשידור בשירות הזרמת המדיה "נטפליקס".

==קישורים חיצוניים==
* 

==הערות שוליים==

קטגוריה:סרטי 2022
קטגוריה:סרטי דרמה אמריקאיים
קטגוריה:סרטי הנפשה אמריקאיים
קטגוריה:סרטי התבגרות
קטגוריה:סרטי מדע בדיוני אמריקאיים
קטגוריה:סרטי נעורים אמריקאיים
קטגוריה:סרטי אנימציה של נטפליקס
Formula Kite

גלשן מצנח Formula Kite נבחר על ידי איגוד השיט הבין-לאומי כדגם שַיִט חדש למשחקים האולימפיים שיערכו בפריז 2024.

== היסטוריה ==
איגוד גלשני המצנח הבינלאומי (IKA), הוקם באפריל 2008 על ידי Guillaume Fournier, לאחר שפדרציית השיט העולמי (ISAF) ובשמה כיום איגוד השיט הבין-לאומי אימץ את גלשני המצנח כדגם לאליפויות עולם. האיגוד קבע חמישה ענפים עם דירוג עולם אישי ואליפויות עולם:
* שיוט צי (שבו נשפטים על פי חוקי השיט של שיט עולמי), קיים גם ביבשה ובשלג בתצורות אחרות.
* גולש Formula Kite באילתסגנון חופשי (שבו הביצועים נשפטים על פי התרשמות אישית וקושי התחבולות (טריקים), קיים גם על יבשה ועל שלג.
* קייט קרוס (מתחרים במקצה זה מול זה שהמנצחים עולים לסיבוב הבא).
* רכיבה על גלים (בה הביצועים נשפטים על פי בחירת גלים וביצוע התמרונים על הגל).
* מהירות (עם ביצועים הנמדדים לפי המהירות הממוצעת על פני מרחק קבוע, בדרך כלל 500 מ')<ref>השיא נקבע באוקטובר 2010 על ידי גולש צרפתי Rob Douglas עם הישג של 55.65 קשר.</ref>, קיים גם על יבשה ועל שלג.
אליפות העולם הראשונה בדגם (לבוגרים) נערכה בשנת 2009 בסן פרנסיסקו, ארצות הברית.

בשנת 2021 החלו התחרויות בדגם בוגרים ונוער בישראל.

== נתונים טכניים ==
* בוגרים ונוער מתחת לגיל 19 (U19). (כל מתחרה רשאי לרשום 4 גודלי מצנח לתחרות, ראשון גדול מ 15מ², שני בין 11-15מ², שלישי קטן מ 11מ² ורביעי קטן מ 9מ² ).
* מערכת שליטת המצנח (ברידל) מבט מקרובמצנחיםתורן תת-מימי עם הכנפיים בזמן קפיצת הגלשן באווירנוער וילדים מחולקים לשתי קבוצות גיל: מתחת לגיל 17 (U17) ומתחת לגיל 15 (U15). הם מתחרים על אותו גלשן מצנח (כל מתחרה רשאי לרשום 3 גודלי מצנח לתחרות).
בשל סוגיות בטיחות, כל מתחרה מחויב לחבוש קסדה תקנית, לשאת על הרתמות סכין חיתוך מיתרים ורשאי להוסיף אפוד מציף (אם אינו מחויב על פי הוראות השַיִט של אותה תחרות).

== גולשים ישראלים שהגיעו להישגים בינלאומיים באליפות עולם ובאליפות אירופה ==
הערה לטבלאות הישגים, שיוטי ISAF (בעבר) או WS (כיום) אינם מוגדרים כאליפות עולם אולם בשל מעמדם ("אולימפיאדה קטנה") הם יוכנסו לטבלה תוך ציון:
* International Sailing Federation = ISAF
* World Sailing = WS

=== בוגרים ===
{| class="wikitable"
|+
!שנה
!אירוע
!אתר
!גולש
!הישג
!הערות
|-
|
|
|
|
|
|
|}

=== נוער ===
{| class="wikitable"
|+
!שנה
!אירוע
!אתר
!גולש
!הישג
!הערות
|-
|2021
|אליפות עולם לנוער WS
|Mussanah – עומאן
|גל צוקרמן
| style="background:gold" | זהב
|
|}

== ראו גם ==
* איגוד השייט בישראל
* קייטסרפינג
* איגוד השַיִט הבין-לאומי
* שַיִט תחרותי
* דגמים אולימפיים (אנגלית)

== קישורים חיצוניים ==

* (אנגלית)
* (אנגלית)

 

== ביאורים ==

== הערות שוליים ==

קטגוריה:גלישת רוח
מוזיאון האסלאם (הר הבית)

מפת הר הבית
מוזיאון האסלאם (בערבית: المتحف الإسلامي) נמצא בהר הבית בירושלים, סמוך למסגד אל-אקצא. הוא נוסד על ידי המועצה המוסלמית העליונה בשנת 1923, והיה אחד המוזיאונים הראשונים בארץ ישראל.

המוזיאון מציג את התרבות והמורשת המוסלמית ואת המוטיבים האמנותיים בכיפת הסלע ובמסגד אל-אקצא.

==היסטוריה==
מבנה המוזיאון הוקם בראשית המאה ה-12, כנראה על ידי הטמפלרים, שהשתמשו בו כמבנה מפקדה. לאחר כיבוש ירושלים בידי צלאח א-דין בשנת 1194 הוא הפך את המבנה למסגד. הוא כונה "מסגד המוגרבים", כשמו של השער הסמוך, שנקרא על שם עולי הרגל המוסלמים מצפון אפריקה שהגיעו למקום. על פי תיעוד משנת 1282 המבנה שימש כמדרסה לתלמידי בית ספר שנבנה על ידי הסולטאן הממלוכי קלאוון, ולימדו בו את תורתו של פח'ר א-דין א-ראזי. בניין המוזיאון, וכמוהו מסגד הנשים שהיה צמוד אליו, נוספו לרחבת מסגד אל-אקצא ככל הנראה בתקופת השושלת האיובית. המבנים שופצו בתקופה העות'מאנית.

בשנת 1923 הפך "מסגד המוגרבים" למוזיאון, ביוזמת המועצה המוסלמית העליונה. המוזיאון היה סגור במשך שנים רבות אך נפתח מחדש ב-1979. לקראת פתיחתו נערכו בו שינויים יסודיים, והממצאים בו סודרו מחדש. אוצר המוזיאון הוא ח'אדר סלאמה.

==אגפי המוזיאון==
המוזיאון נחלק לשלושה אגפים עיקריים: אגף האמנות, אגף הקוראן ואגף האדריכלות.

באגף האמנות, סמוך לכניסה, מוצגים חפצי אמנות, כלי נחושת עתיקים, חלונות ויטראז', לוחות עץ, אריחי קרמיקה ודלתות ברזל, רובם מבית תמחוי שפעל בירושלים במאה ה-16 ונבנה על ידי הורם סולטאן, אשת סולימאן הראשון. כמו כן מוצגים תותח ששימש לציון תום צום הרמדאן, אוסף כלי נשק עתיקים, ושרידיו החרוכים של מינבר אל-אקצא, בימת הדרשן שנבנתה על ידי נור א-דין במאה ה-12 ונשרפה כאשר הוצת מסגד אל-אקצא בשנת 1969. כמו כן מוצגים באגף זה בגדים מוכתמים בדם של 17 פלסטינים שנהרגו במהומות הר הבית בשנת 1990.

באגף הקוראן מוצגים כ-600 עותקים של הקוראן מתקופות שונות, שנתרמו למסגד אל-אקצא במהלך השנים. בין השאר מוצגים ספרי קוראן מתקופת בית אומיה, בית עבאס, השושלת הפאטמית, השושלת האיובית, תקופת הממלוכים והאימפריה העות'מאנית. ספרי הקוראן נבדלים זה מזה בגודלם, בקליגרפיה ובעיטורים. בין המיצגים הבולטים:
* ספר קוראן בכתב יד המיוחס לצאצא ישיר של מוחמד.
* ספר קוראן המתוארך למאה ה-8 או ה-9 וכתוב בכתב כופי.
* ספר קוראן ממרוקו מהמאה ה-14, ב-30 חלקים. ספר זה נכתב בשלושה עותקים על פי צו של סולטן מרוקו באותה עת, הסולטאן . העותקים נשלחו למכה, מדינה וירושלים, והעותק במוזיאון האסלאם הוא היחיד ששרד.
* ספר קוראן גדול במיוחד, כ-100 על 90 סנטימטרים, המתוארך למאה ה-14.

באגף האדריכלות, הגדול ביותר, מוצגים פריטי אדריכלות ופריטים אמנותיים ממסגדי הר הבית. בין היתר, ניתן למצוא שם את הפריטים הבאים:

* אריחים מהמאה ה-16 שחיפו את כיפת הסלע<ref></ref>
* חלק מהפסיפס החיצוני שעיטר את כיפת הסלע בתקופה האומאיית
* חלונות ויטראז' ממסגד אל-אקצא<ref></ref>
* שרידי אפריז צלבני<ref></ref>
* דלתות עץ מצופות נחושת מתוך כיפת הסלע מהתקופה הממלוכית<ref></ref>

בחצר המוזיאון מוצגות כותרות עמודים שמקורן בשיפוצים שנערכו במסגד אל-אקצא ובמבני הר הבית. בולטות במיוחד כותרות הענק שהוסרו מהאולם המרכזי של המסגד בשיפוצים שנערכו בשנים 1938–1942.

==לקריאה נוספת==
* אלי שילר, הר הבית ואתריו, הוצאת ספרים אריאל, ירושלים, 1989.

==קישורים חיצוניים ==

==הערות שוליים==

קטגוריה:ירושלים: מבנים
מוזיאון האסלאם (הר הבית)
קטגוריה:ישראל: מוזיאונים לארכאולוגיה
קטגוריה:אמנות מוסלמית
מחוות אקדח

דוגמה למחוות אקדח
מחוות אקדח היא מחווה גופנית שבה אדם משתמש בידו כדי לחקות אקדח. במסגרת המחווה מרים המחווה את האגודל מעל האגרוף שלו, באופן המדמה את פטיש האקדח. נוסף על כך, הוא מרים את האצבע המורה שלו ולעיתים גם את האמה שלו באופן המדמה את קנה האקדח. האצבע המורה יכולה לסמן גם את הדק האקדח. ניתן גם ללחוץ את האצבעות בעת יצירת מחוות האקדח לשם הדגשתה.

== סוגים ==
אפשר לבצע את המחווה על ידי הנחת ה"אקדח" לצד ראשו של מישהו, בפה או מתחת לסנטר, לדימוי התאבדות, כדי להצביע על רצון עז להיחלץ מהאומללות, בין אם משעמום או מכעס, או להביע חוסר שביעות רצון מהמצב.

צורה נוספת היא שילוב של שתי ידיים כדי להביע ברכה, או כדי להכיר במשהו כמצחיק, חכם או מעורר תובנות.<ref></ref>

==חוקים הקשורים למחווה==
בשנת 2019 קבע בית המשפט העליון של פנסילבניה כי שימוש במחוות אקדח לשם איום והפחדה הוא פשע הפרת סדר.
===בבתי ספר===
במספר מקרים, תלמידים ואנשי צוות נענשו או הושעו מהלימודים בעקבות ביצוע המחווה. בחלק מהמקרים הדבר נבע מכך שהאחראים פירשו את המחווה כאיום לשימוש באלימות ממשית, ובמקרים אחרים התפרשה המחווה כתמיכה באלימות באופן כללי.
ב-2006 ביצע לכאורה פחים אחמד , מחבל ממוצא אפגני, את המחווה שעה שדיבר על אפשרות ששירות הביון הביטחוני הקנדי יפרצו לדירתו. זו שימשה כראיה לתוכנית שלו לביצוע טרור, שסוכלה בסופו של דבר.

==פוליטיקה==
ז'איר בולסונארו משתמש במחוות האקדח
===ברזיל===
נשיא ברזיל ז'איר בולסונארו בדרך כלל מבצע את מחוות האקדח כרמיזה לשאיפתו לשנות את חוקי הפיקוח על נשק כדי להפוך את הנשק לנגיש יותר לאזרח הרגיל.<ref></ref><ref></ref> המחווה שלו הפכה לסמל ה"בולסונאריות", בשימוש על ידי תומכי האידאולוגיה.<ref></ref>

ב-27 בספטמבר 2019, חבר בית הנבחרים אדוארדו בולסונארו (המפלגה הסוציאל-ליברלית) הצטלם מול הפסל "ללא אלימות" במטה האומות המאוחדות בניו יורק כשהוא עושה את תנועת האקדח.<ref></ref>

==קישורים חיצוניים==

== הערות שוליים ==

קטגוריה:מחוות גופניות
קטגוריה:אצבעות
סירה (ציור)

"סירה" (1968) הוא ציור מאת אריה ארוך
==תיאור==
הציור מתאר רישום של סירה, המשרטט בקווים שחורים, על רקע עשיר גוונים, שבו שרבוטים, חריטות בצבע ודימויים מופשטים שונים. צורת הסירה נוצרה בעזרת וריאציה על המספר 8, המשורטט כך שנוצרת אשליה של מבנה תלת־ממדי. הציור הוצג לראשונה, כנראה, בתערוכה "אריה ארוך: ציורים, 1968-1953", שהתקיימה במוזיאון ישראל בשנת 1968. בקטלו התערוכה "אריה ארוך: זמנים, מקומות, צורות" (1976, מוזיאון ישראל ומוזיאון תל אביב) הביא האוצר יונה פישר ציטוט של ארוך המסביר את מקורו של הדימוי: "על צורות היסוד בקו 8 אני חייב למורה לציור רודולף ריינהולד, אשר בספרו משנת 1784 מלמד כי 'בעזרת קו 8 ניתן לבצע תרגילים נעימים שונים'". ספרו של ריינהולד ששימש מקור לכמה עבודות נוספות של ארוך.

בשנת 1986 הועבר הציור בהשאלה ארוכת טווח למוזיאון ישראל, יחד עם קבוצה גדלה של יצירות נוספות מאת עיזבון האמן. ב-2019 הושאל שוב למוזיאון עבור הצגתו בתערוכה "אריה ארוך: צורת הדבר". ב-26 בינואר 2019 נמכר הציור במכירה פומבית בסכום של $75,000.

==קישורים חיצוניים==
*[https://il.bidspirit.com/ui/lotPage/source/search/auction/5246/lot/74688/אריה-ארוך-1974-1908-סירה-1968?lang=he סירה], באתר bidspirit, 26 בינואר 2019
==הערות שוליים==

קטגוריה:אריה ארוך
קטגוריה:ציור ישראלי
קטגוריה:ציורי שמן
קטגוריה:יצירות משנת 1968
פוזילי

סלילי פוסילי ארוכים
פוזילי (באיטלקית: Fusilli) היא סוג של פסטה, שמיוחדת בצורתה הדומה לסליל. השם "פוזילי" בא ככל הנראה מהמילה האיטלקית fuso, שפירושה ציר, מכיוון שבאופן מסורתי הפסטה נוצרה על ידי לחיצת מוט קטן אל רצועות הפסטה וסיבובן סביבו, וכך קיבלה צורה מסולסלת.

כינוי עממי נפוץ בישראל לפוזילי הוא "פסטה ביסלי", על שם החטיף ״ביסלי גריל״ שעשוי מפוזילי מוקשה.

המונח "פוזילי" משמש גם לתיאור פסטה קצרה ומפותלת, הידועה בארצות הברית בשם "רוטיני".

==סוגים==
הפוזילי מגיע בסוגים רבים: לעיתים הוא עשוי מדגנים רגילים ולעיתים מדגנים מלאים. אפשר להכין את הפוזילי בטעמים ובצבעים שונים; סלק או עגבנייה יעניקו לפסטה צבע אדמדם, תרד יעניק צבע ירוק ודיו של דיונון משמש לצביעת הפסטה בשחור.

פוזילי עשוי להיות מוצק או חלול. הפוזילי החלול נוצר על ידי סלסול צינורות פסטה חלולים.

==קישורים חיצוניים==

==הערות שוליים==

קטגוריה:סוגי פסטה
קונקיליה

קונקיליה (באיטלקית: Conchiglie) הוא סוג של פסטה. הפסטה נמכרת בדרך כלל במגוון סוגים העשויים מקמח דורום, וגם בסוגים צבעוניים שנובעים משימוש בפיגמנטים טבעיים כגון תמצית עגבניות, דיו של דיונון או תמצית תרד. צורת הקונכייה של הפסטה מאפשרת לרוטב להיצמד אליה.

==אטימולוגיה==
בשנות השלושים, איטליה יצרה סוגי פסטה חדשים, שהיו קרויים על שם מושבות באימפריה שלה, כגון "טריפולינה" (על שם טריפולי), בנגזינה (על שם בנגאזי), אסאבסי (על שם אסאב) ואביסינה (על שם אתיופיה האיטלקית). ב-2021, לאחר התנגדות למסע הפרסום של מותג הפסטה לה מוליסנה, שונה שמה של הפסטה "אביסינה" ל"קונקיליה". עם זאת, חלקם טענו ששינוי השם הזה מהווה תרבות ביטול.

השם נובע מהמילה האיטלקית לקונכייה (conchiglia). מקורן של המילה האיטלקית conchiglie והמילה האנגלית "conch" במילה היוונית κοχύλι (נהגה: kochýli), שפירושה "קליפה".

==קישורים חיצוניים==

==הערות שוליים==

קטגוריה:סוגי פסטה
כוחות ההגנה הטריטוריאלית (אוקראינה)

כוחות ההגנה הטריטוריאלית (באוקראינית: Війська територіальної оборони) מהווים את מרכיב המילואים של הכוחות המזוינים של אוקראינה.
סמל כוחות ההגנה הטריטוריאלית

== היסטוריה ==
בסוף 2014 השתנתה מערכת ההגנה הטריטוריאלית של אוקראינה. גדודי ההגנה הטריטוריאלית אורגנו מחדש והועברו לחטיבת החי"ר הממוכנת של הצבא.

הדוגמה של הכוחות האוקראינים שימשה מאוחר יותר את פולין לבניית כוחות מזוינים משלה, אשר מ-2015 ואילך יישמו נוהג דומה.

יחידות צבאיות אזוריות יוצרות גדודי רובאים, יחידות מחוזיות (עיר) יוצרות יחידות הגנה בכמות של 2 עד 5 יחידות, בהתאם למשימות שהוקצו. מלבד יחידות אזוריות ומחוזיות קיימת פלוגת מטה, המעורבת במשימות ההגנה הטריטוריאלית (TD).

כל היחידות מורכבות מחיילי מילואים וממחויבים בשירות צבאי.

ב-25 במאי 2021 הנשיא וולודימיר זלנסקי הציג למועצה העליונה חוק "על בסיס התנגדות לאומית" שהציע להגדיל את מספר הכוחות המזוינים של אוקראינה ב-11,000 אנשי שירות. ב-16 ביולי 2021 אישר הפרלמנט את הצעת החוק הזו, וב-29 ביולי 2021 חתם זלנסקי על החוק. ב-1 בינואר 2022 מספר כוחות המזוין גדל ב-11,000: 10,000 לכוחות ההגנה הטריטוריאליים ו-1,000 לכוחות המבצעים המיוחדים.
ב-11 בפברואר 2022 הוגדל מספר המתנדבים המתוכנן ל-1.5–2 מיליון.
קרב קייב, 2022|מרכז]]

=== ייעוד ===
* הגנה על רשויות ציבוריות, ממשלות מקומיות, מתקנים קריטיים ותקשורת;
* פריסת מחסומים;
* לחימה בכוחות האויב, שנוצרו על ידי חמושים ובוזזים אנטי-חוקיים;
* שמירה על בטיחות וביטחון בטריטוריות שלהם (אזור, עיר);
* ארגון התנגדות או קבוצות גרילה - במקרה של כיבוש שטח על ידי האויב;
* סיוע במצבי חירום של אסונות טבע ומעשה ידי אדם בימי שלום.

== הלגיון הבינלאומי להגנה טריטוריאלית של אוקראינה ==

שלושה ימים לאחר שהפלישה הרוסית לאוקראינה החלה, ביקש נשיא אוקראינה, וולודימיר זלנסקי, להקים יחידה צבאית שמטרתה לגייס אנשים מרחבי העולם להילחם בצבא הרוסי עד תום הפלישה. יחידה זו הוקמה, ושמה הלגיון הבינלאומי להגנה טריטוריאלית של אוקראינה. יחידה זו מתנהלת במקביל ליחידות כוחות ההגנה הטריטוריאליות האוקראיניות, היות שהשוני היחיד בינה לבין שאר היחידות היא שמתגייסיה הם לאו דווקא אזרחים אוקראינים.<ref></ref>

==קישורים חיצוניים==

* 

* [https://en.interfax.com.ua/news/general/789447.html Zelensky appoints Halushkin Commander of territorial defense forces of Ukraine's Armed Forces]

==הערות שוליים==

קטגוריה:אוקראינה: צבא וביטחון
סיפוח בקעת הירדן לישראל

מפת [[תוכנית אלון, 1967]]
מפת התכנית של [[בנימין נתניהו לסיפוח בקעת הירדן, 2019]]
סיפוח בקעת הירדן לישראל הוצע ונתמך על ידי פוליטיקאים ישראלים רבים מאז החל השלטון הישראלי על יהודה ושומרון ב-1967. הרעיון בא לידי ביטוי בתוכנית אלון שהוגשה בשנת 1967 על ידי שר העבודה יגאל אלון, ובתוכנית השלום של הנשיא טראמפ.

==בקעת הירדן==

על פי נתוני בצלם, כ-65,000 פלסטינים וכ-11,000 מתנחלים ישראלים מתגוררים בבקעת הירדן.<ref></ref><ref></ref> על פי נתוני שלום עכשיו, ההצעה כוללת את סיפוחן של כ-30 התנחלויות ו-18 מאחזים שבהם מתגוררים 12,778 מתנחלים, וכן 48 יישובים פלסטיניים בשטח C. בבקעה נמצאים גם כן 15 יישובים בשטחי A ו-B, בהם מתגוררים 44,715 פלסטינים.<ref></ref>

==הצעות לסיפוח==

===תוכנית אלון===

תוכנית אלון הייתה תוכנית מדינית שהציעה שהשטחים שנכבשו במלחמת ששת הימים יחולקו בין ישראל לבין ישות אוטונומית בשליטת תושבי השטחים הפלסטינים או בקונפדרציה עם ממלכת ירדן. התוכנית הוגשה בשנת 1967 על ידי יגאל אלון, שר החקלאות, לראש הממשלה לוי אשכול. התוכנית לא התקבלה באופן רשמי, אך הייתה לה השפעה מרכזית על מדיניות ההתיישבות הישראלית ביהודה, שומרון וחבל עזה של ממשלות המערך והעבודה, עד עליית הליכוד לשלטון בשנת 1977.

===הצעות נוספות===
ב הוגשה על ידי חברי הכנסת משה פלד, אליעזר זנדברג, רפאל איתן, פיני בדש, וחיים דיין הצעת חוק להחלת ריבונות על בקעת הירדן ומדבר יהודה. הצעת חוק דומה הוגשה על ידי חבר הכנסת אליהו בן-אלישר.

ב הועלתה הצעת חוק לסיפוח בקעת הירדן על ידי חבר הכנסת אבנר חי שאקי.

ב הוגשה הצעת חוק להחלת המשפט הישראלי בבקעת הירדן על ידי סיעת איחוד לאומי-ישראל ביתנו. הצעת חוק דומה הוצעה על ידי חברי הכנסת ישראל כץ, יאיר פרץ, יולי אדלשטיין, דוד אזולאי ואמנון כהן.

ב הגיש חבר הכנסת ישראל כ"ץ הצעת חוק להחלת ריבונות ישראל על בקעת הירדן.

===הצעת הסיפוח של נתניהו===
ב-10 בספטמבר 2019, במהלך מערכת הבחירות לכנסת ה-22, הציג ראש ממשלת ישראל בנימין נתניהו תוכנית לסיפוח בקעת הירדן. על פי התוכנית, יסופחו בבקעת הירדן השטחים בין נהר הירדן לציר אלון, קו הגבול שהוצע במסגרת תוכנית אלון. נוסף על כך, יסופחו אזורים הגובלים לחוף הצפוני של ים המלח, ויריחו תהיה מובלעת בתוך השטח המסופח. עם הקמת ממשלת ישראל השלושים וחמש, הוסכם כי 1 ביולי 2020 יהיה התאריך שבו תעלה סוגיית הסיפוח לדיון ב ובממשלת ישראל, אם כי בפועל סיפוח כזה לא בוצע במועד הנקוב. ב-13 באוגוסט 2020, עם חתימת הסכם איחוד האמירויות הערביות–ישראל, הודיע נתניהו על השעיית כוונותיו לספח את בקעת הירדן, כחלק מתנאי ההסכם שהציבה איחוד האמירויות הערביות.

==הערות שוליים==

קטגוריה:ישראל: פוליטיקה
קטגוריה:יהודה ושומרון
קטגוריה:בקעת הירדן
קטגוריה:הסכמי אברהם
יאגדפרבנד 44

יאגדפַרבׇּנד 44 (בגרמנית: Jagdverband 44; ר"ת: (JV 44)) הייתה טייסת גרמנית במהלך מלחמת העולם השנייה. היא הוקמה במהלך החודשים האחרונים של המלחמה, והפעילה את מטוס הקרב הסילוני החדיש מסרשמיט Me 262.

מפקד הטייסת היה הגנרל אדולף גאלאנד. לפני שעבר לטייסת, היה גאלאנד המפקח על טייסי הקרב. הוא הודח מתפקידו זה על ידי שר האווירייה, הרמן גרינג, בשל תקרית בה גאלאנד וקצינים בכירים אחרים תקפו בפרהסיה ובחריפות את גרינג ואת ניהול המערכה האווירית.

הטייסת כללה גרעין של טייסים שבעי קרבות. הם נבחרו מהצוות הקודם של גאלאנד, או גויסו מיחידות שפורקו או שהיו בתהליכי התארגנות-מחדש. הטייסת פעלה היטב במהלך ההיסטוריה הקצרה שלה, והשיגה יחס הפלות של 4 ל-1. עם זאת, היו לה מעט מטוסי סילון מבצעיים זמינים לכל גיחה בודדת, והיא נאלצה לעבור ממקום למקום בתדירות גבוהה, עקב התקדמותם של כוחות בעלות הברית. בשיאה, כללה הטייסת 50 טייסים ו-25 מטוסים. ב-26 באפריל 1945, נפצע גאלנד והיינריך בר קיבל את הפיקוד על הטייסת.

==הערות שוליים==

===ביבליוגרפיה===
<div class="mw-content-ltr">
* Forsyth, Robert (2008). Jagdverband 44: Squadron of Experten. Aviation Elite Units 28. Oxford: Osprey Publishing. 
</div>
==לקריאה נוספת==
<div class="mw-content-ltr">
* Forsyth, Robert (1996). JV 44: the Galland circus. Burgess Hill: Classic Publications. 
</div>

קטגוריה:יחידות הלופטוואפה
קטגוריה:טייסות
Ela (שיר של אנדרומאכי)

"Ela" ("", "") הוא סינגל שהוקלט על ידי הזמרת היוונייה אנדרומאכי. השיר יצא לאור ב-9 במרץ 2022, וייצג את קפריסין באירוויזיון 2022.<ref></ref>

== הוצאה לאור ==
"Ela" יצא לאור לראשונה בתוכנית הקטלוויזיה הקפריסאית "la ston Aera", של ערוץ CyBC. הווידאו קליפ שלו פורסם ב-10 במרץ, והוא יצא לפלטפורמות הזרמות המוזיקה השונות ב-11 במרץ.<ref></ref>

== לפני האירוויזיון ==
בספטמבר 2021 הצהיר מנכ"ל חברת התקליטים Panik Records, ג'ורג' ארסנאקוס, כי הוא חתם על הסכם שיתוף פעולה עם רשות השידור הקפריסאית, CyBC, בנוגע להפקת קדם אירוויזיון לאומי לאירוויזיון 2023.<ref></ref> בינואר 2022 פורסם כי השניים סיכמו על שיתוף פעולה גם בבחירת הנציג והשיר הקפריסאי לאירוויזיון 2022. הם נבחרו על ידי מרווין דיטמן ודן שיפטון.<ref></ref>

בחירתה של אנדרומאכי לייצוג המדינה בתחרות הופצה כשמועה עוד בדצמבר 2021. יחד איתה נמנתה טניה בראזו בין האפשרויות לייצוג המדינה בתחרות. בתוכנית הרדיו "Good Morning Show" דווח כי שם הנציג נגמר באותיות "מאכי".<ref></ref> היא הוכרזה באופן רשמי כנציגה הנבחרת ב-9 במרץ 2022, במהלך התוכנית Ola ston Aera.<ref></ref><ref></ref><ref name=":8"></ref><ref name="CY22"></ref>

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-25 בינואר 2022 נקבע בהגרלת חצאי הגמר כי קפריסין תופיע בחלק הראשון של חצי הגמר השני.<ref></ref>

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. קפריסין הופיעה תשיעית, לאחר אוסטרליה ולפני אירלנד.<ref></ref> ב-12 במאי 2022 ביצעה אנדרומאכי את "Ela" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 12 עם 63 נקודות.

== קישורים חיצוניים ==

== הערות שוליים ==

קטגוריה:שירי אירוויזיון 2022
קטגוריה:שירי קפריסין באירוויזיון
קטגוריה:שירים באנגלית
מגלן האנדים

מגלן האנדים (שם מדעי: Theristicus branickii) הוא מין של עוף מתת-משפחת המגלנים החי לאורך מישורים גבוהים באמריקה הדרומית בבוליביה, פרו ואקוודור ובעבר גם בצ'ילה (בתוך הפארק הלאומי לאוקה) שסביב הרי האנדים, ומכאן שמו. חלק מהחוקרים רואים במין זה תת-מין של מגלן שחור-פנים. מין זה מצוי בקרבה לסיכון עקב הפגיעה במקומות חיותו.

מגלן זה חי רק לאורך הרי האנדים ברום של 3 עד 5 ק"מ. הוא מגיע לאורך 75 ס"מ והוא בעל נוצות חומות-אפורות בעלות גוון מתכתי ורגליים אדומות. הצוואר והפנים כהות מעט כשהכיפה חומה-אדומה. המקור עבה מעט ושחור והעיניים שחורות. המגלן נוטה לנוע על הקרקע ולא לעוף הרבה, אם כי יעוף בעת הצורך. בהשוואה למגלן שחור-הפנים הוא בעל בטן וחזה חיוורים יותר, דלדל קטן יותר וכנפיים אפורות בהירות יותר.

המגלן שוכן לרוב בערבות או בביצות רדודות ובהם מחטט עם מקורו בחיפוש מזון מהחי ומהצומח. הוא נע ביחידות, בזוג או בקבוצה קטנה. ולעיתים נודד בלהקות גדולות, העשויות לכלול כ-100 פרטים ומסודרות בצורת שורה.

== קישורים חיצוניים ==

==הערות שוליים==

קטגוריה:בעלי חיים שתוארו ב-1894
קטגוריה:טקסונים שתוארו בידי האנס פון ברלפש
קטגוריה:כפניים
קטגוריה:פרו: עופות
מגלן אפור

מגלן אפור (שם מדעי: Theristicus caerulescens) הוא מין של עוף מתת-משפחת המגלנים החי במרכז אמריקה הדרומית בדרום-מערב ברזיל, צפון ארגנטינה, מזרח בוליביה, פרגוואי ואורוגוואי. הוא דומה במראהו למגלן חום-צוואר ובעבר נחשב לתת-מין שלו.

==תיאור==
זהו מין גדול יחסית, באורך 71–77 ס"מ, בעל מוטת כנפיים באורך 397–450 מ"מ בזכרים ו-360–406 מ"מ בנקבות. מגלן זה בעל נוצות אפורות לאורך גופו ובעל גוונים של אפור-כחלחל, אפור-ירקרק או אפור-חום. ונוצות הגב מנומרות בחום-אפרפר. המגלן בעל ראש חום בגווני הגוף, אך מעט בהיר יותר ובעל בליטה לבנה בקדמת המקור. העיניים צהובות והמקור אפור-בהיר ומעט קצר ביחס למגלן. המגלן לרוב נראה על הקרקע ומעופף כצעד הגנה. עם זאת הוא מסוגל לעוף, דבר שהוא עושה בתעופה עם צוואר ישר ודאייה בעזרת כנפיו הארוכות.

מין זה נפוץ יחסית אך נצפה בחלקים מסוימים מתפוצתו יותר מאחרים וגם בהם לא נוטה להתבלט. הוא מצוי לאורך אדמות לחות כמו ביצות, בריכות, גדות יערות, שדות וערבות לחות ונצפה גם בפנטנל וערבות הצ'אקו של דרום ברזיל. הוא חי לרוב בגפו או בזוגות וכמעט ואינו נראה בלהקות גדולות מעל 6 פרטים. המגלן חורש בעזרת מקורו את הבוץ ומחפש טרף של חלזונות, חרקים ובעלי חיים קטנים אחרים, כשלעיתים קרובות הוא מחפש את מזונו במים.

== קישורים חיצוניים ==

==הערות שוליים==

קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:כפניים
קטגוריה:פרגוואי: עופות
קטגוריה:אורוגוואי: עופות
קטגוריה:ארגנטינה: עופות
מרכז פריץ הבר לדינמיקה מולקולרית

מרכז פריץ הבר לדינמיקה מולקולרית (באנגלית: Fritz Haber Center for Molecular Dynamics, ובראשי תיבות FHRC) הוא מרכז מחקר באוניברסיטה העברית בירושלים העוסק בתחום הדינמיקה המולקולרית. המרכז נוסד בשנת 1981 על ידי פרופ' רפאל לוין, ונכון ל-2022 עומד בראשו פרופ' רועי בר.

== היסטוריה ופעילות ==
המרכז הוקם מיסודן של קרן מינרווה המשתייכת לאגודת מקס פלאנק וכן האוניברסיטה העברית בירושלים. הוא נקרא על שם הכימאי היהודי-גרמני פריץ הבר, חתן פרס נובל לכימיה לשנת 1918 ואבי לוחמת הגזים הגרמנית במלחמת העולם הראשונה.

המרכז מאגד שורה של חוקרים וסטודנטים מהאוניברסיטה העברית העוסקים בדינמיקה מולקולרית. מרבית החוקרים הם כימאים תאורטיים אך חלקם עוסקים גם בפיזיקה ובביוכימיה. כמו כן, המרכז מקיים קשרי מחקר עם חוקרים מגרמניה.

ייעודו המקורי של המחקר היה להתמקד בדינמיקה מולקולרית של תגובות, שעמדה אז בחזית העיסוק של המחקר הכימי. במרוצת השנים, תחום הדינמיקה המולקולרית התרחב משמעותית והפך לחלק אינטגרלי כמעט בכל תהליך פיזיקלי וכימי. בהתאם לכך, הורחבו גם תחומי עיסוקו של מרכז פריץ הבר, הנוגעים כיום גם בספקטרוסקופיה, במדע החומרים, בביופיזיקה ובטכנולוגיה קוונטית.

מטרת המחקר במרכז כיום היא לפתח שיטות עיוניות ויישומיות מתקדמות בדינמיקה מולקולרית על כל ענפיה: שליטה קוהרנטית קוונטית, עירורי מעבר מטען, דינמיקה של אטו-שניות, דינמיקה "מחוספסת", דינמיקה אלקטרונית קוונטית בננו-גבישים, דינמיקה במערכות ביופיזיקליות, דינמיקת מעבר פרוטון בסביבת מים וכן "חוטי פרוטונים" בחלבונים. מעבר לפעילות המחקרית השוטפת, מקיים המרכז סמינרים וכנסים עיתיים שונים.

המרכז כפוף לוועדת היגוי ישראלית-גרמנית המנחה את פעילותו. הוועדה, שמתכנסת אחת לשנתיים בישראל, מדווחת לקרן מינרווה באשר לתכנון ותקצוב המרכז ועל הפעילויות השונות בו. בכל כינוס שכזה נערך סימפוזיון מדעי בו משתתפים חברי המרכז.

== ראשי המרכז לדורותיהם ==
{| class="wikitable"
!שם
!שנות כהונה
|-
|רפאל לוין
|1981–1989
|-
|בני גרבר
|1989–1991
|-
|רוני קוזלוב
|1991–1998
|-
|אבינועם בן שאול
|1998–2006
|-
|רועי בר
|2006–מכהן
|}

== קישורים חיצוניים ==
* 

קטגוריה:האוניברסיטה העברית בירושלים: יחידות אקדמיות
קטגוריה:כימיה תאורטית
מצוק הובס

מצוק הובס או רכס הובס (באנגלית: Hobbs Ridge) הוא רכס הרים, שצורתו חצי סהר (צורת קשת) הממוקם באזור חוף סקוט של ארץ ויקטוריה, שבאנטארקטיקה.

הרכס מקיף את קרחון הובס מצפון ומצפון מערב.

רכס הובס מהווה קו פרשת קרחונים בין קרחון הובס לבין חלקו התחתון של קרחון בלו.

גובהו של רכס הובס 1,510 מטרים מעל פני הים.

== היסטוריה ==
=== מקור השם ===

שמו של רכס הובס ושל קרחון הובס ניתנו בצוותא.

הרכס נקרא על שמו של ויליאם ה. הובס (William H. Hobbs), מאוניברסיטת מישיגן, (אוניברסיטה השוכנת בעיר אן ארבור שבמדינת מישיגן בארצות הברית) שהיה מומחה בעל שם בתחום חקר הקרחונים, וגאולוג.

== לקריאה נוספת ==

<div class="mw-content-ltr">• Fred G. Alberts, Ed., [https://ia902703.us.archive.org/22/items/GeographicNamesOfTheAntarctic2ndEdition/Gna-GeographicNamesOfTheAntarctic2ndEdition1995.pdf Geographic Names of the Antarctic] </div>

== קישורים חיצוניים ==
* [https://web.archive.org/web/20210602214756/https://geonames.usgs.gov/apex/f?p=gnispq:5:::NO::P5_ANTAR_ID:6835 רכס הוס] באתר הסקר הגאולוגי של ארצות הברית
* [https://mapcarta.com/25615624 מפת אזור רכס הובס]

== הערות שוליים ==

הובס
הובס
גלובל כנפיים ליסינג

גלובל כנפיים ליסינג בע"מ, המוכרת בשם המקוצר גלובל כנפיים, היא חברה ציבורית ישראלית שמניותיה נסחרות בבורסה לניירות ערך בתל אביב ועוסקת ברכישה, החכרה ומכירה של מטוסי נוסעים מסחריים ומטוסי מטען לחברות תעופה בעולם. יושב ראש דירקטוריון החברה הוא שלמה חנאל ומנכ"ל החברה הוא סידני סלסקי. משרדיה הראשיים של החברה שוכנים בבית איילון ביטוח שברמת גן.

==היסטוריה==
החברה נוסדה בדצמבר 2002 על ידי חברת "כנפיים אחזקות", כחברה פרטית בשם "ארקיע ליסינג אינטרנשיונל בע"מ". בנובמבר 2006 שינתה החברה את שמה לשמה הנוכחי, "גלובל כנפיים ליסינג". ביולי 2017 היא הונפקה בבורסה לניירות ערך בתל אביב והפכה לחברה ציבורית.

באפריל 2016 רכשה החברה מטוס מדגם איירבוס 200–330 תמורת 88 מיליון דולר.
ביוני 2018 מכרה החברה שני מטוסים מדגם בואינג 800–737 ומטוס נוסף מדגם איירבוס 200–330 תמורת כ-59 מיליון דולר.

באוקטובר 2021 השלימה רכישת שני מטוסי איירבוס 220 בהיקף כולל של כ-74 מיליון דולר.

כל העסקאות הקיימות של החברה בתחום החכרת מטוסים נעשו באמצעות נאמנויות הרשומות בארצות הברית או באירלנד או באמצעות תאגידים ייעודיים אחרים. גישה זו נובעת משיקולי אסדרה במדינות פעילות החברה, וכן לשם הפרדה בין העסקאות השונות ותיחום כל עסקה תחת ישות משפטית אחת ונפרדת, הנחוץ לשם קבלת הלוואת Non Recourse למימון העסקה. כל עסקה של רכישת מטוס והחכרתו כוללת שלושה שלבים עיקריים:
* איתור מטוס מתאים לרכישה. המטוס נרכש במצבו הטכני והמכני כפי שהוא ובמיקומו בעת ביצוע הרכישה;
* איתור חוכר מתאים;
* איתור מקורות מימון לרכישת המטוס.

ככל ענף התעופה העולמי סבלה החברה ממשבר מגפת הקורונה.

בשנת 2021 השלימה החברה רכישת מניות בשיעור של כ-49.99% מחברת התעופה הקפריסאית Tus Airways.

==בעלי עניין==
נכון לשנת 2022 בעלת השליטה (66.02%) בחברה היא חברת כנפיים אחזקות.

==קישורים חיצוניים==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:רמת גן: חברות
קטגוריה:כנפיים אחזקות
דומבירטוש

דומבירטוש (בהונגרית: Dombiratos) הוא כפר בנפת מזקובאצ'האזה שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים בדומבירטוש נמצא בירידה. בשנת 1990 חיו בכפר 903 תושבים, ובשנת 2021 רק 475 תושבים.

הכפר מיושב מהמאה ה-15 והוא מוזכר בכתבים משנת 1418.

== יהודי דומבירטוש ==
יהודים חיו בדומבירטוש במאה ה-19. בסוף מאי 1944 רוכזו יהודי האזור בחווה שליד מגיארבאנהגייש איתם גם רבים מיהודי הכפר, משם הועברו היהודים לגטו בקשצ'בה ומשם נשלחו ב-25 ביוני למחנה ההשמדה אושוויץ שם נרצחו כחלק בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|26
|1,150
|-
|1910
|8
|
|-
|1920
|5
|
|-
|1930
|3
|
|-
|1941
|5
|1,529
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קספר (כפר)

קספר (בהונגרית: Kaszaper) הוא כפר בנפת מזקובאצ'האזה שבמחוז בקש בדרום מזרח הונגריה.
== גאוגרפיה ==
כמו יישובים רבים באירופה גם מספר התושבים בקספר נמצא בירידה. בשנת 1990 חיו בכפר 1,958 תושבים, ובשנת 2023 רק 1,627 תושבים.

על פי מפקד האוכלוסין של יהודי הונגריה, חיו בכפר 13 יהודים (מתוך 1,030 תושבים)

בשנת 1944 נרצח לפחות יהודי אחד מהכפר בשואת יהודי הונגריה.

==קישורים חיצוניים==

* 

==הערות שוליים==

קטגוריה:הונגריה: כפרים
Miss You

"Miss You" (בעברית: "להתגעגע אליך") הוא סינגל שהוקלט על ידי הזמר הבלגי ז'רמי מקייזה. הוא יצא לאור ב-10 במרץ 2022 באותה העת לפרסום הווידאו קליפ שלו.<ref></ref> הוא נבחר על ידי רשות השידור הבלגית, Radio Télévision Belge de la Communauté Française (RTBF), לייצג את בלגיה באירוויזיון 2022.<ref></ref>

== לפני האירוויזיון ==
ב-15 בספטמבר 2021 הודיעה RTBF כי ז'רמי מקייזה נבחר לייצג את המדינה באירוויזיון הקרוב. זו הייתה חשיפת הנציג הראשונה לתחרות.<ref></ref>
לאחר מכן, ב-23 בפברואר 2022, נודע כי השיר ייחשף ב-חודש מרץ.<ref></ref> ב-10 במרץ פורסם השיר בעמוד היוטיוב הרשמי של תחרות הזמר של האירוויזיון, לצד הווידאו קליפ המלווה אותו.

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-25 בינואר 2022 נקבע בהגרלת חצאי הגמר כי בלגיה תופיע בחלק השני של חצי הגמר השני.<ref></ref>

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. בלגיה אמורה להופיע כמדינה ה-16, לאחר מונטנגרו ולפני שוודיה.<ref></ref> ב-12 במאי 2022 ביצע מקייזה את "Miss You" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. בלגיה הופיעה כמדינה ה-16, לפני יוון ואחרי אזרבייג'ן. לבסוף דורגה במקום ה-19 עם 64 נקודות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי אירוויזיון 2022
קטגוריה:שירי בלגיה באירוויזיון
קטגוריה:שירים באנגלית
קטגוריה:שירים על נוסטלגיה
עמק סנוקוולמי

עמק סנוקוולמי (באנגלית: Snoqualmie Valley) שוכן לאורך נהר הסנוקוולמי במערב מדינת וושינגטון, ארצות הברית.

== גאוגרפיה ==
עמק סנוקוולמי משתרע ממפגש שלושת המזלגות של נהר סנוקוולמי בעיקול הצפוני (North Bend) עד למפגש של נהר סנוקוולמי (Snoqualmie) ונהר סקיקומיש (Skykomish). הנהרות יוצרים את נהר סנוהומיש (Snohomish) העובר בעיר מונרו (Monroe). קטע זה של הנהר כולל את מפלי סנוקוולמי. חלק מהעיירות והערים המרכזיות בעמק סנוקוולמי הן נורת' בנד (North Bend), סנוקוולמי, פרסטון (Preston), פול סיטי (Fall City), קרניישן (Carnation), ודובאל (Duvall).

== כלכלה ==
כשות הייתה היבול העיקרי של אזור זה בסוף המאה ה-19. כיום האזור הוא אזור חקלאי שעיקר תוצרתו היא בתחום העצים.

העמק הוא אזור אבותיהם של עם הסנוקוולמי. השם סנוקוולמי (Snoqualmie), מקורו הוא בביטוי המקומי בשפות המקום "ירח ההיפוך" ומקורו במיתוס הבריאה של בני עם הסנוקוולמי.

== תרבות ==
תזמורת הג'אז של בית הספר "מאונט סיי" (Mount Si) בנורת' בנד עלתה בחלק מהשנים האחרונות לשלב הגמר של תחרות הג'אז הכלל אמריקאית Essentially Ellington.

== תחבורה ==
בצד המזרחי של עמק סנוקוולמי עובר כביש 203, המקשר בין פול סיטי ומונרו.

== קישורים חיצוניים ==
* [http://www.historylink.org/essays/output.CFM?file_ID=2586 אגדת סנוקוולמי על ירח ההיפוך], HistoryLink

קטגוריה:ארצות הברית: גאוגרפיה לפי מדינה
קטגוריה:מדינת וושינגטון: גאוגרפיה
אבי אבן

אבי אבן (נולד ב-13 במרץ 1976) הוא המנהל הספורטיבי ומנהל מערך הסקאוטינג של מועדון הכדורסל מכבי תל אביב. בעבר שימש כמאמנה של הקבוצה בין פברואר ליוני 2022.

אבן החל את דרכו במכבי תל אביב במחלקת הנוער בשנת 2006, ובהמשך שימש עוזר מאמן שני לצביקה שרף, פיני גרשון ודייוויד בלאט וכן עוזר מאמן ראשון לגיא גודס. בהמשך גם מונה לראש מחלקת הסקאוטינג ולראש מערך פיתוח השחקנים.

מספר פעמים לאורך שנותיו במכבי תל אביב שימש אבן כממלא מקום המאמן על הקווים. תחילה בנובמבר 2015, לאחר פיטוריו של גיא גודס ובטרם מינויו של ז'אן טבק למחליפו הקבוע. אז שימש בתפקיד 8 ימים בהם הפסידה הקבוצה לדרושאפקה ביורוליג וניצחה שני ניצחונות בליגה הישראלית. מאוחר יותר בעת תקופתו של יאניס ספרופולוס כמאמן הקבוצה, שימש מדי פעם אבן כממלא מקומו של ספרפולוס על הקווים, למשל כאשר ספרופולוס חלה בקורונה.

לאחר שפוטר ספרופולוס מתפקידו כמאמן הקבוצה ב-16 בפברואר 2022, מונה אבן לממלא מקומו עד לסוף העונה. כמאמן הקבוצה הוביל את הקבוצה לפלייאוף היורוליג לראשונה מאז עונת 14/15, שם הקבוצה הפסידה בסדרת רבע הגמר בתוצאה 0:3 לריאל מדריד.

בליגה הודח בסדרת חצי גמר בתוצאה 1:2 לבני הרצליה.

מונה למנהל הספורטיבי של המועדון בתחילת עונת 2023/2024.

אבי אבן גר במושב נחלה.

== הערות שוליים ==

קטגוריה:מאמני מכבי תל אביב בכדורסל
קטגוריה:ישראלים שנולדו ב-1976
דוד מלמדוביץ

שלט זיכרון לדוד מלמדוביץ בפארק דוד במרום נווהדוד מלמדוביץ (1913 – 16 בדצמבר 1995<ref name=":0"></ref>) היה מפקד מחוז של בית"ר ופעיל במפלגת הצה"ר בפולין, מפקד באצ"ל וסגן ראש עיריית רמת גן<ref name=":1"></ref>.

== חייו ==
נולד בעיר ביילסק פודלסקי בפולין בשנת תרע"ג, לאפרים ולשרה בת זאב אפלבוים. קיבל חינוך מסורתי וכללי<ref name=":1" />. בפולין הכיר את מנחם בגין והשניים הפכו לידידים, ידידות שנמשכה כל חייהם<ref></ref>.

עלה לארץ ישראל בשנת 1935. התגייס לאצ"ל והיה למפקד. כמו כן, שימש ככתב עיתון המשקיף ברמת גן. בשנת 1944 נעצר בלטרון על ידי הבריטים והוגלה לאריתריאה ולסודן. הוא שוחרר אחרי שנה, ונעצר בשנית אחרי פיצוץ מלון המלך דוד בירושלים. לאחר שחרורו נעצר פעם נוספת ב-5 באוגוסט 1947 יחד עם מנהיגי הצה"ר וראשי עיריות<ref name=":1" />.

בשנת 1947 נבחר לראשונה לחבר מועצת העיר רמת גן מטעם תנועת החרות. במהלך השנים כיהן בתפקידים בכירים בעירייה<ref></ref>, ובשנת 1955 נבחר לסגן ראש עיריית רמת-גן. היה גם חבר הוועד הפועל של הסתדרות העובדים הלאומית, יושב ראש תנועת החרות ברמת גן<ref name=":1" />. בשנת 1961 היה חבר במשלחת הישראלית בקונגרס הבין-לאומי לוועדות סוציאליות של האו"ם שהתקיים בטורקיה. בשנת 1969 החליט להתמודד ברשימה עצמאית, א-מפלגתית, בשם "רמת גן לאזרח"<ref></ref>.

היה ציר במספר קונגרסים ציוניים: בקונגרס הכ"ג (1951) ובקונגרס הכ"ד (1956). כיהן גם כמזכיר הכללי של קופת חולים לעובדים לאומיים בישראל<ref name=":1" />.

נפטר ב-16 בדצמבר 1995 ונקבר בבית הקברות נחלת יצחק.

== משפחה ==
בשנת 1937 נשא לאישה את בלומה בת מאיר בסס<ref name=":1" />. ב-1942 נולד להם בנם מאיר וב-1949 נולדה בתם שרה<ref></ref>.

== הנצחה ==
ב-1996 יצא ספר לזכרו<ref name=":0" />. בשכונת מרום נווה ברמת גן הוקם "פארק דוד" על שמו, והוא הפארק השני בגודלו בעיר.

מרוץ הספארי רמת גן על שם דוד מלמדוביץ.

== קישורים חיצונים ==

== הערות שוליים ==

קטגוריה:לוחמי האצ"ל
קטגוריה:גולי אפריקה
קטגוריה:חברי מועצת העיר רמת גן
קטגוריה:אנשי העלייה החמישית
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1913
קטגוריה:ישראלים שנפטרו ב-1995